Cities: Skylines II

**Cities: Skylines II** (בתרגום חופשי לעברית**: ערים: קווי רקיע II**, נהגה כ**סיטיס: סקייליינס 2**) הוא משחק ווידאו מסוגת בניית ערים וסימולציות ניהול ובנייה המהווה המשך למשחק  משנת 2015. המשחק פותח על ידי Colossal Order (אנ') והופץ על ידי Paradox Interactive ב-24 באוקטובר 2023 ל-Microsoft Windows. הוא תוכנן לצאת לפליסטיישן 5 ול-Xbox Series X/S באותו תאריך אבל הפצתו נדחתה ללא הגבלת זמן.

## משחקיות
כמו , Cities: Skylines II נותן לשחקן מגרש וירטואלי כדי ליצור בו עיר. השחקנים יכולים לפרוס כבישים, אזורים, שירותי תשתית ושירותים נוספים כדי להביא תושבים ועסקים. השחקן יכול לקבוע מדיניות עירונית כמו שיעורי מס ותקנות כדי להשפיע על צמיחת העיר, שממנה גם הם מקבלים כספים כדי להמשיך להרחיב אותה.

בהתחלה השחקן מוגבל לתשעה אריחים של שטח לבנייה, אך יכול להרחיב החוצה על ידי רכישת אריחים נוספים עם כספי העיר כשהוא משיג אבני דרך. בעוד שהמשחק הראשון היה מוגבל לתשעה אריחים המכסים שטח של 33.1776 קמ"ר והמהדורה המשוחזרת ל-25 אריחים המכסים 92.16 קמ"ר, Cities: Skylines II מאפשרת לשחקנים לבנות עד 441 אריחים המייצגים שטח של 171.33 קמ"ר, כלומר כל אריח יחיד קטן בהרבה.

בניגוד למשחק הקודם שהוגבל לכ-65,000 אזרחים, מספר האזרחים שניתן לדמות ישירות ב-Cities: Skylines II מוגבל רק על פי מפרט המחשב או הקונסולה של השחקן. כל עיר יכולה להרוויח עד 2 מיליארד יחידות מטבע. כל מפה שמגיעה עם המשחק מבוססת על אקלים קבוע שמשפיע על התנהגות מזג האוויר. גם מזג האוויר וגם התנהגות אוכלוסיית העיר פועלים בהתאם למחזור שנתי ויומי, כאשר כל יום/לילה במשחק שווה לחודש אחד של זמן סימולציה. בהתאם לאקלים, חודשי החורף עשויים להביא שלג ותנאים קרים נוספים, בעוד שמזג האוויר בקיץ עשוי להביא להצפות מופרזות וטורנדואים. אסונות כאלה ניתן להקל עליהם באמצעות מתקנים ושירותי תגובה לאסונות נוספים בתוך העיר.

Cities: Skylines II משפר ומרחיב את מנגנוני בניית הערים של המשחק הקודם, כולל מערכות תחבורה וכלכלה ממומשות במלואן, אפשרויות בנייה והתאמה אישית משופרות, כולל סגנונות אמריקאיים ואירופיים, ויכולת מודינג מתקדמת. לשחקנים יש יותר שליטה מדויקת על אזורי מגורים, מסחר ותעשייה, כולל סוגי אזורים נוספים כמו מגורים בהכנסה נמוכה ומגורים/מסחר מעורב. במקום להסתמך רק על מרחק כמו במשחק הראשון, האזרחים המדומים משתמשים בשיטות חכמות יותר לקביעת מסלולי תנועה, כולל אורך המסלול, עלויות ונוחות.

שירותים כמו משטרה ותחנות כיבוי אש יכולים גם להיות מוקצים לאזורים מסוימים כדי לשפר את זמני התגובה שלהם, בניגוד למשחק הראשון. בנוסף לשירותי ביטחון ציבורי, טיפול במתים, חינוך וניהול פסולת, Cities: Skylines II מוסיף גם שירותים לטלקומוניקציה ורווחה. שירותים אלו יכולים כעת להתרחב דרך שדרוג של מיקומים קיימים במקום לבנות מבנה שירות נפרד. אפשרויות תחבורה לנוסעים ומטען הן גמישות יותר, מאפשרות ייבוא וייצוא לעירוניות וירטואליות אחרות, ובמקום לפתוח אפשרויות תחבורה מסוימות בהתאם לגודל העיר, ל-Cities: Skylines II יש עץ טכנולוגיה שעליו השחקנים יכולים להשקיע נקודות פיתוח כדי להתקדם ולפתוח את אפשרויות התחבורה הרצויות.

## קבלה
Cities: Skylines II קיבל ביקורות מעורבות או ממוצעות מצד מבקרים לפי אתר אגירת הביקורות Metacritic. המשחק היה מועמד ל"משחק סימולציה / אסטרטגיה הטוב ביותר" בטקס המשחקים, 2023 (אנ').

ליאנה האפר מ-IGN אמרה שאף על פי שיש למערכת המשחק החדשה יתרונות מהנים, המשחק יכול להשתפר עם תכנים לאחר ההשקה, וציינה "זה מרגיש כמו לשחק בבטא, או במשחק Early Access מאוד מוקדם." אד סמית מ-PCGamesN מתאר כיצד המשחק הראשוני והשקט נתן מקום ל"תסכול וכעס מוחלטים". בביקורת שלו ל-Cities: Skylines II, שמעניקה למשחק ציון שבעה מתוך עשר, הוא מסכם: "משהו אישי אובד בקנה המידה הגדול שלו בעוד בעיות ביצועים מקלקלות את היופי, אבל זה יכול יום אחד להפוך למשחק בניית הערים המעולה. סמית השווה בין Skylines II ל-SimCity, ואמר שבשני המשחקים היו בעיות דומות בנגישות ובביצועים. מאפריל 2024, Rock Paper Shotgun ציינן שהביצועים השתפרו לרמות סבירות אך עדיין נדרשת עוד עבודה. על אף בעיות של קפיצות, הבדיקות שלהם הראו שיפור פי שניים בקצב הפריימים במקרים מסוימים.

ההרחבה הראשונה ששוחררה ל-Cities: Skylines II, בשם Beach Properties, קיבלה ביקורות שליליות כמעט אוניברסליות מהשחקנים. רק 4% מהביקורות ב-Steam היו חיוביות שלושה ימים לאחר השחרור. רבות מהביקורות הללו ציינו את חוסר החופים ואת יחס המחיר לתוכן הגבוה כסיבות לאכזבה. בתגובה, צוות Cities: Skylines II התנצל והודיע על תוכניות להפוך תוכן זה להוספה חינמית, להחזיר כסף ולמקד את המאמצים בבעיות המשחק לפני שחרור הרחבה נוספת.

### בעיות טכניות
בעיה אחת שהקהילה הבחינה בה הייתה שכל אזרח מדומה מצויר עם שיניו בפרטי פרטים. בגלל העובדה שהאזרחים אף פעם לא פותחים את פיהם והמצלמה בדרך כלל ממוקמת רחוק, השיניים אף פעם אינן נראות. המפתחים אישרו עובדה זו והצהירו שזה לא תורם לביצועים באופן משמעותי. Colossal Order מתכננת לטפל בבעיות הביצועים, כולל אלה הקשורות לשיני הדמויות.

נכון ל-28 בנובמבר 2025, הביקורות ב-Steam נותרות מעורבות, כאשר שחקנים רבים מציינים שבעיות בביצועים עדיין קיימות.

### מכירות
בהשקה מספר השחקנים ב-Steam במשחק הגיע לכמאה אלף. בפברואר 2024 הודיעו Paradox Interastive שנמכרו כבר יותר ממיליון עותקים של המשחק.

## קישורים חיצוניים

* 

* 

## הערות שוליים

קטגוריה:משחקי בניית עיר
קטגוריה:סימולציות ניהול ממוחשבות
קטגוריה:משחקי וידאו משנת 2023
קטגוריה:משחקי Windows